Încă nu ne dăm seama cum a putut crede acest bărbat că o să îi iasă schema…

S-a întâmplat în județul Vrancea unde un bărbat de 50 de ani a încercat să își achite cumpărăturile făcute la un târg cu bani falși și falsificați incredibil de prost. Bancnotele de 200 de lei erau de o calitate proastă pentru că, ați ghicit, fuseseră copiate la Xerox iar mai apoi conturate cu carioca.

Bărbatul a fost săltat de jandarmi și dus imediat la sediul Poliției, după ce a încercat să cumpere brânză. Când și-a dat seama că a fost reperat, omul a aruncat pe jos cele 9 bancnote. S-a întocmit în acest caz dosar penl pentru fals de monedă și tentativă de uz de fals.